**Забава “Незвычайная пасылка”**

**з выкарыстаннем беларускіх народных гульняў**

**Мэта:** Пашыраць уяўленні пра культуру Беларусі.

**Вядучы:** Добры дзень, дарагія дзеці. Сення паштальён прынес да нас у садок пасылку. Ды не простую, а з надпісам “Для тых, хто любіць гуляць”. Я не ведаю цяпер што рабіць: ці раскрыць яе ці не? Магчыма ен памыліўся… Цікава, а вы любіце гуляць**? (Адказы дзяцей)**. Вось цяпер я ўпэўнена, што пасылка знайшла свайго адрасата. Давайце, мы заглянем у яе.

**(Дзеці заглядваюць у пасылку, знаходзяць запіску і розныя прадметы)**

**Вядучы:** Давайце прачытаем, што тут напісана. “Добры дзень, дзеці. Мяне завуць Дзед Барадзед. Я вам прыгатаваў падарунак. Але вы яго зможаце знайсці толькі ў тым выпадку, калі ўзгадаеце і пагуляеце ў беларускія народныя гульні, дзе сустракаюцца рэчы, якія ляжаць у пасылцы. ” Ну, што, пагуляем? **(Адказы дзяцей)** Успомнім беларускія народныя гульні?

**(Вядучы дастае з пасылкі першы прадмет (груша).)**

**Вядучы:** А вось і першы прадмет. Што гэта? **(Груша)** А хто памятае, у якой гульні есць грушка? **(Адказы дзяцей)**

**Вядучы:** Правільна. Беларуская народная гульня так і называецца “Грушка” І мы з вамі ў яе зараз пагуляем.

**Гульня “Грушка”**

**Aпicaннe гульні**: Дзеці ўтвараюць круг, у сярэдзіне якога знаходзіцца дзяучынка ці хлопчык. Гэта i ёсць «груш­ка». Дзеці ідуць у карагодзе вакол гpyшкi i спяваюць:

Мы пасадзім грушку

Усе, усе

Няхай наша грушка

Расце, расце.

Вырасці ты, грушка,

Вось такой вышыні,

  Распусціся, грушка,

  Вось такой шырыні.

  Расці, расці, грушка,

  Ды у добры час.

  Патанцуй,- Марылька,

  Паскачы для нас.

  А ужо наша грушка

  Распусцілася,

  А наша Марылька

  Зажурылася.

  А мы тую грушку

  Весяліць будзем.

  І ад нашай грушкі

Уцякаць будзем

На словы «I ад нашай Марылькі ўцякаць будзем» дзеці разбягаюцца, а грушка iх ловіць. Дзеці павінны выконваць танцавальныя рухі, узгадняючы іх са словамі песні.

**Вядучы:** Малайцы. Добра гулялі, спрыт свой паказалі. Пайду да пасылкі, пагляджу, што цікавае яшчэ там есць. **(Падыходзіць да пасылкі і дастае цацку ката)**. Цікава, а з якой гульні гэты кот. **(Адказы дзяцей).** Правільна здагадаліся, гэта гульня называецца “У ката”.

**Гульня “У ката”**

**Апісанне гульні:** Усе дзеці становяцца ў адзін рад, а насупраць стаіць выбраны лічылкай “кот”. Усе скачуць і громка кажуць словы:

Тра-та-та, тра-та-та,

Не баімся мы ката!

“Кот” робіць выгляд, што не звяртае на іх увагі. Калі дзеці надта разыдуцца, “кот” скочыць. Усе заміраюць. Хто зварухнецца, пераходзіць да “ката”.

**Вядучы:** Добрая гульня!Ці спадабалася вам гуляць? Калі спадабалася, пайду наступную гульню шукаць. (**Вядучы дастае з пасылкі плеценыя лапаточкі.)** Якая цікавая рэч, што гэта, дзеці? А для чаго раней выраблялі лапці**? (Адказы дзяцей).** А як называецца беларуская народная гульня, дзе узгадвалася б пра лапаточкі. **(Адказы дзяцей).** Правільна, гульня называецца “Міхасік”, і мы з вамі зараз пагуляем у гэты гульню.

**Гульня “Міхасік”**

**Апісане гульні:** Для правядзення гульні патрэбна мець некалькі кольцаў дыяметрам да 50 см, але па колькасці іх павінна быць на адно менш, чым гульцоў.

Абручы (кольцы) раскладваюць па крузе, і вакол іх становяцца гульцы. Адзін з іх (вядучы) гаворыць такія словы:

Ты, Міхасік, не зявай, не зявай!

Лапаточкі абувай, абувай!

Гучыць беларуская народная музыка, гульцы, танцуючы, рухаюцца па крузе. Як толькі музыка заканчваецца. Усе спыняюцца і стараюцца як мага хутчэй “абуць лапці” – заняць свабоднае месца ў адным з кольцаў. Гулец, які застаўся без “лапцяў”, з гульні выбывае. Пасля гэтага забіраецца адзін абруч і гульня працягваецца, пакуль не застанецца адзін гулец. Ен лічыцца пераможцам.

**Вядучы:** Вось гэта гульня дык гульня! Здорава павесяліліся. Яшчэ будзем гуляць, ці ўжо стаміліся? **(Адказы дзяцей)** Тады пайду, пагляджу можа яшчэ гульню знайду. **(Падыходзіць да пасылкі і дастае з яе блін на сподачку).**  А гульні скончыліся… Вось толькі блін адзін астаўся, каб падсілкавацца… Але што адзін блін, паесці не паясі добра, і гульні такой я не ведаю… Магчыма вы ведаеце гульню з бліном? **(Адказы дзяцей)** Сапраўды, як я магла запамятаць пра такую цікавую гульню, як “Блін гарыць”. Давайце мы ў яе і пагуляем.

**Гульня “Блін гарыць”**

**Апісанне гульні:** Гульцы ствараюць круг з вяроўкі, у які і становіцца “Лавец”. Абраны гулец, стаўшы спіной да круга на адлегласці 3-4 м, гаворыць: “Блін гарыць”! Усе выбягаюцб з круга, але адразу ж імкнуцца забегчы ў яго зноў. “Лавец” у гэты час спрабуе дакрануцца да каго-небудзь з гульцоў. Той, да каго дакрануліся, становіцца “лаўцом”, і гульня працягваецца. Лавец мае права лавіць гульцоў, якія знаходзяцца па-за кругам.

**Вядучы:** Малайцы, дзеці. Добра ведаеце беларускія народныя гульні і гуляць сапраўдныя майстры. За такімі цікавымі гульнямі і час прайшоў непрыкметна. Мяркую, што прыйшоў час паглядзець, які падарунак падрыхтаваў для вас Дзед Барадзед. (Дзеці заглядваюць у пасылку і дастаюць скрутак, у якім знаходзіцца кніга беларускіх народных гульняў, зробленая сваімі рукамі).

**Вядучы:** Паглядзіце, які цудоўны падарунак падрыхтаваў для вас Дзед Барадзед. У гэтай кнізе змешчана шмат іншых беларускіх народных гульняў, у якія мы з вамі можам гуляць і далей.

”